
	1.
	Attiecībā uz Nolikuma 3.2.apakšpunktu: “Pretendents (viens vai vairāki no piegādātāju apvienības vai personālsabiedrības biedriem, ja pretendents ir piegādātāju apvienība vai personālsabiedrība) iepriekšējos 3 (trīs) gados (2023., 2024., 2025.) ir sniedzis vismaz 1 (vienu) pabeigtu juridiskā atbalsta vai interešu pārstāvības pakalpojumu tiesiskos strīdos klimata politikas, vides aizsardzības politikas vai enerģētikas politikas jomā.”
Lūdzam skaidrot, kas saprotams ar tiesisko strīdu politikas jomā un sniegt skaidrojumu vai piemērus, kādas pretendentu pieredzes uzskatāmas par atbilstošām šai Nolikuma prasībai?
	Atbildot uz lūgumu skaidrot Nolikuma 3.2. apakšpunkta prasību, norādām, ka ar tiesisko strīdu politikas jomā ir saprotams jebkurš pabeigts juridiskā atbalsta vai interešu pārstāvības pakalpojums, kuru pamatā ir tiesību normu interpretācijas jautājumi vai tiesvedības, kas izriet no klimata, vides aizsardzības un enerģētikas politikas regulējošajiem normatīvajiem aktiem.
Lai pretendenta pieredze tiktu atzīta par atbilstošu, sniegtajam juridiskajam atbalstam vai interešu pārstāvībai ir jābūt saistītai ar klimata, vides aizsardzības un enerģētikas politikas jautājumiem, un par tādiem, piemēram, var tikt uzskatīti: sagatavots juridisks skaidrojums vai izpēte par konkrētu juridisko jautājumu (piemēram, likuma vai normatīvā akta tiesību normas tulkojums kontekstā ar cita likuma vai normatīvā akta tiesību normu, kā arī Eiropas Savienības tiesību normu interpretācija un piemērošana kontekstā ar Latvijas Republikas tiesību sistēmu); tiešās pārvaldes iestādes interešu pārstāvība tiesvedībā, t. sk. paskaidrojumu un citu procesuālo dokumentu sagatavošana tiesai.

